მობილური მარკეტინგი 2025: როგორ ქმნის მობილური აპლიკაციები ახალი გაყიდვების შესაძლებლობებს
Authors: Misriashvili, Dachi, Tavzarashvili, Mariam
Type: Thesis
Published: 2025
Keywords: მარკეტინგი, მობილური მარკეტინგი, ლოკაცია, გეოლოკაცია, კომერცია, ელექტრონული კომერცია, გაყიდვების ზრდა, მარკეტინგული სტრატეგიები, თანამედროვე ტექნოლოგიები მარკეტინგში, შოპინგი, Marketing, Mobile marketing, Location, Geolocation, Commerce, E-commerce, Sales growth, Marketing strategies, Modern technologies in marketing, Shopping

<p>თანამედროვე ადამიანების ყოველდღიურობა უკვე წარმოუდგენელია სმარტ მოწყობილობებისა და ინტერნეტის გარეშე, რამაც ბოლო დეკადის განმავლობაში განსაკუთრებული ხელი დაატყო ისეთ სფეროებს, როგორებიცაა მარკეტინგი და კომერცია. ცვლილებები განსაკუთრებით შესამჩნევია მათი კლასიკური ფორმების მიმართ, სადაც SMS მარკეტინგს ეტაპობრივად ანაცვლებს მობილური მარკეტინგის თანამედროვე სტრატეგიები, ხოლო მაღაზიებში სიარულსა და ფიზიკურ შოპინგს - ელექტრონული კომერცია და მაღაზიათა ონლაინ პლატფორმები. სწორედ ამ ყოველივედან გამომდინარე, ჯერ კიდევ არ არის ბოლომდე ნათელი, თუ როგორ ქმნის თანამედროვე მობილური მარკეტინგი ახალი გაყიდვების შესაძლებლობებს 2025 წელს, არა მხოლოდ გლობალურად, არამედ ჩვენი ქვეყნის ბაზარზეც. ამ კონკრეტული თემის კვლევამ დაგვანახა მსოფლიოს მასშტაბით არსებული, წარმატებული პრაქტიკები მობილურ მარკეტინგში, რომელთა დანერგვაც საქართველოში არსებული ტექნოლოგიური და ფინანსური რესურსებით სავსებით შესაძლებელი და რაც მთავარია მომგებიანი იქნება უამრავი ინდუსტრიისთვის. ამიტომაც, კვლევა მიზნად ისახავს, რომ ჩვენს ბაზარზე არსებულ კვების, მიტანის სერვისის, რითეილის თუ სხვა ინდუსტრიაში მოღვაწე კომპანიებს ნათლად დაანახოს თანამედროვე სტრატეგიებისა და ტექნოლოგიების როლი გაყიდვების ზრდაში და დაეხმაროს ქართველ მომხმარებლებს მიიღონ უფრო მაღალი ხარისხის, მსოფლიო სტანდატებზე მორგებული მომსახურება ყველა სფეროში.</p>
<p>კვლევის რელევანტურობის დასადასტურებლად, ნაშრომში განხილულია მარკეტინგის არსი, მნიშვნელობა, მისი ზემოქმედება მომხმარებელთა მსყიდველობით გადაწყვეტილებაზე და, რაც მთავარია, კონკრეტული კომპანიების და აპლიკაციების მაგალითები, რომლებიც იყენებენ ინოვაციურ ტექნოლოგიებსა და მიდგომებს მობილურ მარკეტინგში. ეს მაგალითები ცხადყოფენ, რომ წარმატებულ მარკეტინგულ სტრატეგიას შეუძლია ხარჯების დაზოგვა და პარალელურად გაყიდვების ზრდა, რაშიც აღნიშნული კვლევა დაეხმარება ქართულ კომპანიებს.</p>
<p>გარდა გლობალური მაგალითებისა, კვლევის ფარგლებში ჩატარდა ორი განსხვავებული ტიპის გამოკითხვა, რომელთაგან ერთი საბოლოო მომხმარებლებს( ე.წ. End-User) გაეგზავნათ, ხოლო მეორე განკუთვნილი იყოს იმ ბიზნესთა წარმომადგენლებისთვის, რომლებისთვისაც ტარდებოდა აღნიშნული კვლევა, ანუ იმ კომპანიებისთვის, რომლებმაც უნდა დანერგონ მსოფლიოში აპრობირებული მობილური მარკეტინგის სტრატეგიები იმ მიზნით, რომ გაზარდონ გაყიდვები, ჰქონდეთ კომუნიკაცია მომხმარებლებთან რეალურ დროში და შეინარჩუნონ მათი ლოიალურობა. </p>
<p>ორივე კითხვარი არის რაოდენობრივი ტიპის, სადაც კითხვათა 90%-ზე მეტი არის დახურული ტიპის და ორივე შემთხვევაში მოცემულია მხოლოდ ერთი, ღია ტიპის კითხვა, რაც რესპოდენტს აძლევს საშუალებას გამოხატოს საკუთარი დამოკიდებულება მობილური მარკეტინგის, კერძოდ კი გეოლოკაციური მარკეტინგის შესახებ.</p>
<p>ჩატარებულმა გამოკითხვამ, როგორც მომხმარებელთა ასევე ბიზნესების შემთხვევაში, ცხადყო, რომ ქართველები, გამორჩეულად კი 18-35 წლამდე მოქალაქეები სრულად აცნობიერებენ თანამედროვე მარკეტინგულ პრაქტიკებს, მათ დადებით თუ უარყოფით მხარეებს და ლოკაციაზე წვდომის დაშვებით ისინი იქმნიან უფრო კომფორტულ გარემოს, პერსონალიზებული შეთავაზებების მისაღებად. ეს ყოველივე კი, თავის მხრივ ბიზნესებისთვისაც ქმნის კომფორტულ გარემოს, სადაც მათ შეეძლებათ რეკლამებში ხარჯის დაზოგვა, მეტი პერსონალიზაცია და გაყიდვების ზრდა, რაც მათი გეგმებიდან და ჩატარებული გამოკითხვიდანაც გამოჩნდა. </p>
<p> </p>
<p> </p>
<p>The daily lives of contemporary people are already unimaginable without smart devices and the internet, which has particularly impacted fields such as marketing and commerce over the past decade. Changes are especially noticeable in their traditional forms, where SMS marketing is gradually being replaced by modern mobile marketing strategies, while physical shopping and visits to stores are being superseded by e-commerce and online retail platforms. Precisely because of all this, it is still not entirely clear how contemporary mobile marketing creates new sales opportunities in 2025, not only globally but also in our country's market. Research on this specific topic has revealed successful global practices in mobile marketing, whose implementation in Georgia would be fully feasible with existing technological and financial resources and, most importantly, would be profitable for numerous industries. Therefore, this research aims to clearly demonstrate to companies operating in the food, delivery services, retail, and other industries in our market the role of contemporary strategies and technologies in sales growth, and to help Georgian consumers receive higher quality services adapted to international standards across all sectors.</p>
<p>To confirm the relevance of the research, the paper discusses the essence and significance of marketing, its impact on consumer purchasing decisions, and most importantly, specific examples of companies and applications that use innovative technologies and approaches in mobile marketing. These examples demonstrate that successful marketing strategies can reduce costs while simultaneously increasing sales, which our research will help Georgian companies achieve.</p>
<p>In addition to global examples, two different types of surveys were conducted within the framework of the research: one was sent to end-users, while the other was designed for representatives of businesses for whom this research was being conducted - that is, for companies that need to implement globally proven mobile marketing strategies with the aim of increasing sales, maintaining real-time communication with consumers, and preserving their loyalty.</p>
<p>Both questionnaires are quantitative in nature, where more than 90% of the questions are closed-ended, and in both cases, only one open-ended question is provided, which gives respondents the opportunity to express their own attitude toward mobile marketing, specifically geolocation marketing.</p>
<p>The conducted survey, in the case of both consumers and businesses, revealed that Georgians, particularly citizens aged 18-35, fully understand contemporary marketing practices, their positive and negative aspects, and by granting location access, they create a more comfortable environment for receiving personalized offers. All of this, in turn, creates a comfortable environment for businesses as well, where they can save on advertising costs, achieve greater personalization, and increase sales, which was evident from both their plans and the conducted survey.</p>
<p> </p>